אנסו פאטי

אנסומנה "אנסו" פאטי ויירה (בספרדית: Anssumane "Ansu" Fati Vieira; נולד ב-31 באוקטובר 2002), הוא כדורגלן ספרדי המשחק בעמדת הקיצוני בברצלונה ובנבחרת ספרד.

פאטי הוא השחקן הצעיר ביותר בהיסטוריה של הליגה הספרדית שכבש ובישל, הכובש הצעיר ביותר בהיסטוריה של ליגת האלופות, והכובש הצעיר ביותר בקלאסיקו הספרדי.

==קריירת מועדונים==
נולד בגינאה ביסאו. אביו, בורי פאטי, הוא כדורגלן לשעבר. גם אחיו, בריימה ומיגל, הם כדורגלנים הקשורים לברצלונה. בגיל שש עברה המשפחה להררה שבסביליה, ספרד, כאשר אחיו בריימה הצטרף לקבוצת הכדורגל סביליה. אנסו פאטי שיחק בקבוצת הילדים של קבוצת סביליה, ובשנת 2012 הצטרף ל"לה מאסיה" – אקדמיית הכדורגל לנוער של קבוצת ברצלונה.<ref></ref><ref></ref>

ב-24 ביולי 2019 חתם על חוזהו המקצועי הראשון בברצלונה, וחתם בחוזה עד 2022.<ref></ref> ב-25 באוגוסט, עוד לפני שהופיע בקבוצת המילואים של המועדון, הופיע בקבוצה הבוגרת כשעלה כמחליף בניצחון 2–5 על ריאל בטיס.<ref></ref> הוא עשה זאת בגיל 16 ו-298 ימים והפך לשחקן השני הצעיר ביותר שהופיע לראשונה במועדון, מבוגר ב-18 ימים בלבד מויסנס מרטינס שעשה זאת בשנת 1941.

הוא הבקיע את שער הבכורה שלו ב-31 באוגוסט 2019, בתיקו 2–2 עם אוסאסונה. הוא עשה זאת בגיל 16 ו-305 ימים ובכך הפך לכובש הצעיר ביותר של ברצלונה בליגה.<ref></ref> פאטי גם הפך לשחקן הצעיר ביותר ששיחק בליגת האלופות במדי ברצלונה כשפתח במשחק נגד בורוסיה דורטמונד ב-17 בספטמבר 2019 בגיל 16 ו-321 ימים והשחקן השלישי הצעיר ביותר בתולדות התחרות.<ref></ref>

ב-10 בדצמבר הפך לשחקן הצעיר ביותר שכובש בליגת האלופות, כאשר הבקיע במדי ברצלונה נגד אינטר את שער הניצחון בסן סירו, במשחק שהסתיים בתוצאה 2–1.<ref></ref>

בניצחון הביתי נגד ולנסיה בתוצאה 2–5 הוא כבש ובישל בתוך שבע דקות, והפך לכדורגלן הצעיר ביותר שעשה זאת בליגה הספרדית. במשחק הליגה הביתי נגד לבאנטה באותה עונה כבש צמד משני בישולים של ליונל מסי ובכך היה לכדורגלן הצעיר ביותר לעשות זאת בהיסטוריית הליגה.<ref></ref> ב-5 ביולי עלה מהספסל וכבש את השער הרביעי במשחק נגד ויאריאל, שער שהיה ל-9,000 בהיסטוריה של המועדון.<ref></ref> עם סיום עונת הליגה, עונת 2019/2020, כבש שבעה שערים ובישל אחד ב-24 הופעות.

ב-24 באוקטובר 2020, בהפסד 3–1 של ברצלונה לריאל מדריד, כבש את השער של ברצלונה ובכך הפך לשחקן הצעיר ביותר שכובש שער בהיסטוריית משחקי האל קלאסיקו. ב־7 בנובמבר באותה שנה, במשחק מול ריאל בטיס, נפצע בברכו השמאלית וקרע את המניסקוס. לאחר יומיים הוא עבר ניתוח, והמועדון הכריז כי ייעדר לשלושה חודשים. בסופו של דבר הוא נעדר לעשרה חודשים, וחזר להתאמן רק ב־24 באוגוסט 2021.

ב-1 בספטמבר 2021, לאחר עזיבתו של מסי, קיבל את החולצה מספר 10.<ref></ref> הוא ערך את הופעתו הראשונה מאז הפציעה ב־26 בספטמבר 2021, במשחק בית מול לבאנטה. הוא שיחק במשחק זה עשר דקות, וכבש בתוספת הזמן את השער השלישי בניצחון 0–3. למרות זאת, פאטי סבל מפציעות נוספות, וב-20 בינואר הוא נפצע בירך שמאל בהפסד 2–3 לאתלטיק בילבאו במסגרת גביע המלך, והושבת שוב לשלושה חודשים. הוא חזר רק ב-1 במאי 2022 כשנכנס כמחליף בניצחון 2–1 על מיורקה במסגרת הליגה. ב-7 במאי נכנס שוב כמחליף במשחק הליגה נגד ריאל בטיס בחוץ, ופחות מדקה לאחר מכן כבש את שערו הראשון בקבוצה מאז ינואר. ב-20 באוגוסט 2022, במסגרת המחזור השני של עונת 2022/2023, היה מעורב בשלושה שערים לראשונה בקריירה שלו, כשבש שער ובישל פעמיים בדרך לניצחון על 1–4 על ריאל סוסיאדד.

בעונה לאחר מכן, הושאל לברייטון אנד הוב אלביון. גם העונה בברייטון, הוא היה בספסל המון משחקים על הספסל בגלל בעיות רפואיות. פאטי ערך 24 הופעות עד כה במדי ברייטון, אבל לרוב עלה מהספסל וכבש ארבעה שערים בלבד לאורך לכל התקופה.

לאחר תום ההשאלה, הוא שב לברצלונה. את עונת 2024/2025 בלה ליגה החל עם פציעה. המאמן האנזי פליק היה מעוניין לשלב אותו בסגל וברצלונה רשמה אותו.

== קריירה בינלאומית ==
פאטי הוזמן לשחק בנבחרת ס<nowiki/>פאטי ערך 24 הופעות עד כה במדי ברייטון, אבל לרוב עלה מהספסל וכבש ארבעה שערים בלבד לאורך לכל התקופה. פאטי ערך 24 הופעות עד כה במדי ברייטון, אבל לרוב עלה מהספסל וכבש ארבעה שערים בלבד לאורך לכל התקופה. פרד עד גיל 21 ובנבחרת גינאה ביסאו. אנסו בחר ללכת לנבחרת ספרד. ב-15 באוקטובר 2019 ערך את הופעת הבכורה נגד מונטנגרו, והיה בכך לכדורגלן השני הצעיר ביותר המופיע בנבחרת ספרד עד גיל 21.<ref></ref>

פאטי זומן לראשונה לסגל נבחרת ספרד הבוגרת לראשונה ב-20 באוגוסט 2020, לשני המשחקים הראשונים בליגת האומות 2020/2021.<ref></ref> הוא ערך את הופעת הבכורה שלו ב-3 בספטמבר כשעלה כמחליף בדקה ה-45 בתיקו 1–1 עם נבחרת גרמניה.<ref></ref> שלושה ימים לאחר מכן, ב-6 בספטמבר, כבש את שער הבכורה בתצוגה מרשימה בניצחון הנבחרת 0–4 על אוקראינה, בכך הפך פאטי לכובש הצעיר ביותר בתולדות נבחרת ספרד כשעשה זאת בגיל 17 ו-311 ימים.<ref></ref>

נכלל בסגל נבחרת ספרד לטורניר מונדיאל 2022.

== סגנון משחק ==
לדעת מספר מבקרים נחשב אנסו פאטי לאחד הכישרונות הצעירים המבטיחים בעולם וסגנון המשחק שלו הושווה רבות לזה של שחקן ברצלונה לשעבר ליונל מסי.<ref></ref><ref></ref><ref></ref><ref></ref> כחלוץ רב תכליתי, פאטי מסוגל לשחק בכל עמדת התקפה; הוא החל את הקריירה שלו כחלוץ מרכזי, אך עבר מאוחר יותר לשחק בעמדת הקיצוני השמאלי. עקב היותו מיומן בכל אחת מהרגליים, אף על פי שרגלו הימנית היא הדומיננטית, הוא מסוגל לשחק גם באגף הימני, וכן במרכז כחלוץ 9 מזויף, כחלוץ שני, או בתפקיד חופשי כפלימייקר.<ref></ref><ref></ref> בשנת 2019 כך תיאר מגזין FourFourTwo את פרופיל השחקן: "אנסו פאטי, המתנשא לגובה של 5 רגל ו-10 אינץ', מתגאה במבנה גוף עוצמתי ומעניק פן פיזי למשחק שלעיתים קרובות חסר לברצלונה בעלת הכישורים הטכניים. עם זאת, למרות מבנה גופו החזק, בוגר הלה מאסיה מחזיק בכישורי כדרור יוצאי דופן, אשר בשילוב עם המהירות שלו, מקשים עליו להפליא להכשל במצבים של אחד על אחד". מגזין זה הדגיש בנוסף את החוש שלו לשערים ולכדורי גובה, כמו גם את ראיית המשחק שלו ואת היכולת שלו לשלוט במשחק מאמצע המגרש. פאטי מתואר כ "כישרון של פעם בדור", ומוחמא רבות על מהירותו, יכולת התאוצה שלו, היותו אמבידקסטרי ברגליו, מרכז הכובד הנמוך שלו וכישוריו הטכניים שמקשים על ההתמודדות של שחקני ההתקפה איתו, וכן על האינטליגנציה שלו. תנועות חכמות, עבודות הגנה טובות והצטרפויות לקישור נחשבים גם הם כחלק מהיתרונות העיקריים שלו.

==תארים==
; ברצלונה:
* גביע המלך הספרדי: 2020/2021
* הסופר קאפ הספרדי: 2022/2023
* אליפות ספרד: 2022/2023.
; נבחרת ספרד:
* ליגת האומות: 2022/2023

== סטטיסטיקות קריירה ==
=== קריירת מועדונים ===
מעודכן ל-22 במאי 2022
{| class="wikitable" style="text-align:center"
! rowspan="2" |מועדון
! rowspan="2" |עונה
! colspan="3" |ליגה
! colspan="2" |גביע
! colspan="2" |מפעלים אירופיים
! colspan="2" |אחר
! colspan="2" |סך הכל
|-
!מסגרת
!הופעות
!שערים
!הופעות
!שערים
!הופעות
!שערים
!הופעות
!שערים
!הופעות
!שערים
|-
| rowspan="5" |ברצלונה
|2018/2019
| rowspan="5" |לה ליגה
|0
|0
|0
|0
|9
|4
|0
|0
|9
|4
|-
|
|24
|7
|3
|0
|5
|1
|1
|0
|33
|8
|-
|
|7
|4
|0
|0
|3
|1
|0
|0
|10
|5
|-
|
|10
|4
|1
|0
|3
|1
|1
|1
|15
|6
|-
|2022/2023
|25
|4
|5
|2
|8
|0
|2
|1
|40
|7
|-
! colspan="3" |סך הכל בקריירה
!66
!19
!9
!2
!19
!3
!4
!2
!98
!26
|}

=== קריירה בינלאומית ===
מעודכן ל-13 באוקטובר 2020
{| class="wikitable" style="text-align:center"
!נבחרת
!שנה
!הופעות
!שערים
|-
| rowspan="2" |ספרד
|2020
|4
|1
|-
|2022
|3
|1
|-
! colspan="2" |סך הכל
!7
!2
|}

==קישורים חיצוניים==

* 
* 
* 

== הערות שוליים ==

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלנים מגינאה ביסאו
קטגוריה:גינאה ביסאו: חלוצי כדורגל
קטגוריה:ביסאו: כדורגלנים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ברייטון אנד הוב אלביון
קטגוריה:כדורגלני נבחרת ספרד
קטגוריה:כדורגלני מונדיאל 2022
קטגוריה:ספורטאים ספרדים באנגליה
קטגוריה:ספרדים שנולדו ב-2002